Nýuppgerður Rússi sem líklega var fyrsti bílaleigubíll landsins Þennan 58 ára gamla Rússajeppa hefur Pétur Jónsson á Hvanneyri nú lokið við endurgerð á . Bíllinn var til sýnis á stórsýningu Rafta og Fornbílafjélagsins í Brákarey síðastliðinn laugardag og vakti talsverða athygli . Bíllinn á sér merka sögu en hann er jafnvel talinn vera fyrsti bílaleigubíllinn hér á landi . En gefum Pétri orðið um sögu bílsins : „ Bíllinn er af gerðinni GAZ - 69 , árgerð 1956 . Guðmundur Jónasson hópferðabílstjóri lét setja í hann Benz vél og kassa . Kristinn vagnasmiður byggði síðan álhús yfir hann veturinn 1961 - 1962 og meðal annars þess vegna hefur hann varðveist þetta vel . Það var svo hagleiksmaðurinn Þorsteinn Pálsson frá Steindórstöðum sem klæddi húsið að innan sama vetur og er sú klæðning að stærstum hluta heil enn í dag . Guðmundur Jónasson átti bílinn í rétt 20 ár og var hann þá með númerið R - 2510 . Á þeim tíma leigir hann bílinn út til ferða um hálendið og þjóðvegi landsins . Telja menn að um leið hafi bíllinn verið sá fyrsti sem leigður er út til ferðafólks . Það var síðan Einar Pálsson bóndi á Steindórstöðum , bróðir Þorsteins sem upphaflega klæddi bílinn , sem keypti bílinn og átti í 14 ár . Er hann þá með skrásetningarnúmerið M - 1614 . Örnólfur Jómundsson á Sigmundarstöðum í Þverárhlíð eignast bílinn eftir daga Einars bónda og á hann í tvo áratugi , en þá var skrásetningarnúmerið AA - 489 . Sæmundur Sigmundsson fær bílinn ofan úr Þverárhlíð og lét taka úr honum ryð og byrja endurbætur . Ég keypti bílinn af Sæmundi árið 2012 og geri hann upp . Nú er hann og verður með númerinu M - 121 , “ segir Pétur Jónsson . Hann hyggst vera á bílnum í sumar til styttri ferða , en hyggst koma honum fyrir á Samgöngusafninu í Brákarey í haust , enda eigi hann þar verðugt heimili .